wickkiey/tamil-wikipedia-markdown huggingface dataset:
# குளிந்ததேசம்


**குளிந்ததேசம் ** யவனதேசத்திற்கு தெற்கிலும், திராவிடதேசத்திற்கு வடக்கிலும், **துங்கபத்ரா** **கிருட்டிணா** நதிகளின் நடுவில் மிகச் சிறிய அளவில் பரவி இருந்த தேசம்.  

## இருப்பிடம்
தெற்கில் **துங்கபத்ரா** நதியும், வடக்கில் **கிருட்டிணா** நதியும் எப்படி கிழக்கு நோக்கி ஓடுகிறதோ அது போலவே குளிந்ததேசத்தின் பூமி அமைப்பாகும். இந்த தேசத்தில் எப்போதும் மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் மலைஅடிவாரங்களில் சிறு, சிறு குன்றுகளும், சிறு, சிறு காடுகளும் செழிப்பான நல்ல பூமி அதிகமாகவும் இருக்கும்.  

## நதிகள்
இந்த குளிந்ததேசத்தில் **கிருட்டிணா** நதியும், **துங்கபத்ரா** நதியும் சேர்ந்து குளிந்ததேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# திராவிடதேசம்


**திராவிடதேசம் தமிழர்கள் (DravidaTami** Kingdom) குளிந்ததேசத்தின் தெற்பாகத்தில் ஓடும், **கிருட்டிணா** நதிக்கு தெற்கிலும், சோழதேசத்திற்கு வடக்கிலும்,விசாலமான பூமியில் பரவி இருந்த தேசம். இந்த நிலப்பரப்பை ஆண்ட மன்னர்களைப் பற்றிய விவரம் இன்றளவும் கிடைக்கவில்லை.  

## இருப்பிடம்
இந்த தேசத்தில் பூமி கிடைமட்டமாகவும், மேடு, பள்ளமும், காணப்படும். இந்த தேசம் வருடத்தில் 6 மாத காலம் வெப்பம் அதிகமாக இருப்பதால் இப்பூமியின் மக்கள் கருத்த நிறமுடையவர்களாக இருப்பார்கள்.  

## மலை, காடு, விலங்குகள்
இந்த தேசத்தின் நான்கு பக்கங்களிலும் மலைகள் உண்டு. இவை பெரும்பாலும் சிறு, சிறு குன்றுகளும், சிறு, சிறு காடுகளும் செழிப்பான நல்ல பூமி அதிகமாகவும் இருக்கும்.  

## நதிகள்
இந்த திராவிடதேசத்தில் **சுவர்ணமுகி** நதியும், **வேகவதி** நதியும், **க்ஷீரநதி (பாலாறு)** **பெண்ணையாறு,** **கருடநதி** சேர்ந்து திராவிடதேசத்தை செழிக்க வைக்கின்றது.  

## வேளாண்மை
இந்த திராவிடதேசத்தில் நந்தவனங்கள், ஈச்சை, நாணல், கொங்கு, பனை, பலா, புளி, இலவை, இலுப்பை, முதலிய எண்ணெய் வித்துக்கள் உள்ள மரங்களும், துவரை, கடலை போன்ற புன்செய் பயிர்களும் விளைகின்றது.  

## சிறப்பு
இந்த திராவிடதேசத்தின் நடுவில் திருவேங்கடமும், காஞ்சிபுரமும் சிறப்பு வாய்ந்த தலங்களாகும்.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# சீனக்குடா வானூர்தி நிலையம்


**சீனக்குடா வானூர்தி நிலையம்** (*China Bay Airport*) இலங்கையின் கிழக்கு மாகாணத்தில், அமைந்துள்ள வான்படைத் தளமும் உள்ளூர் வானூர்தி நிலையமும் ஆகும். திருகோணமலை நகரில் இருந்து 7 கிமீ தென்மேற்கே சீனக்குடாவில் அமைந்துள்ள இந்த வானூர்தி நிலையம் **திருகோணமலை வானூர்தி நிலையம்** (*Trincomalee Airport*) என்றும் அழைக்கப்படுகிறது. குடியேற்றக் காலத்தில் பிரித்தானியரால் கட்டப்பட்டுப் பயன்படுத்தப்பட்டு வந்த இந்நிலையத்தைப் பின்னர் இலங்கை வான்படையினர் தமது தேவைக்காகக் கையகப்படுத்தினர்.  

## வரலாறு
1920களில் பிரித்தானியர் சீனக்குடாவில் தமது வான்தளம் ஒன்றை நிறுவினர். இரண்டாம் உலகப் போர்க் காலத்தில் 1942 மார்ச்சில் பிரித்தானிய வான்படையினர் இங்கு தமது தளத்தை அமைத்தன. ஹோக்கர் அரிக்கேன், ஸ்பிட்ஃபயர், கட்டலீனா போர் வானூர்திகள் இங்கு வந்திறங்கின. இத்தளம் மீது 1942 ஏப்ரல் 9 இல் சப்பானியர் குண்டு வீசித் தாக்கினர். மலாயாவை யப்பானியரிடம் இருந்து கைப்பற்றுவதற்கு கூட்டுப் படையினருக்கு இவ்வான்தளம் மிகவும் உதவியாக இருந்தது. இவ்வான்தளத்தை பி29 குண்டுவீச்சு விமானங்கள் பயன்படுத்தின. 1957 நவம்பரில் இலங்கையில் இருந்த அனைத்து பிரித்தானியப் படைத்தளங்களையும் இலங்கை அரசு பொறுப்பேற்றது. 1976 மார்ச்சு மாதத்தில் சீனக்குடா வான்படைத்தளம் இலங்கை வான்படை அக்காதமியாக மாற்றப்பட்டது. ஈழப்போர் ஆரம்பித்ததை அடுத்து 1987 சனவரி முதல் இத்தளம் மீண்டும் வான்படைத் தளமாக்கப்பட்டது.  

## சேவைகளும் சேரிடங்களும்
### பயணிகள் சேவை

### சரக்கு சேவைகள்
# வங்கதேச அறிவாளிகள் படுகொலை (1971)



**1971 வங்கதேச அறிவாளிகள் படுகொலை** என்பது‍ 1971 இல் கிழக்கு‍ பாக்கிஸ்தானில் (இன்றைய வங்காளதேசம்) வங்காளதேச விடுதலைப் போர் ஆதரவாளர்களாயிருந்த அறிஞர்களைக் கொன்றொழிக்க பாகிஸ்தான் இராணுவத்தாரால் மேற்கொள்ளப்பட்ட நடவடிக்கை ஆகும்.  

## மார்‌ச்சு‍ 25
சர்ச்லைட் நடவடிக்கையின் முதற்கட்ட நடவடிக்கையாக, 1971 ஆம் ஆண்டு, மார்ச்சு‍ 25 அன்று இரவு டாக்கா பல்கலைக்கழக ஆசிரியர்கள் பலர் கொல்லப்பட்டனர்.  

## படுகொலையின் பின்னணி

கிழக்கு‍, மேற்கு‍ என இரண்டு‍ பிரிவாக பாகிஸ்தான் இருந்தது. மதத்தால் இசுலாமியரான மக்கள் தேசிய இனத்தால் வேறுபட்டு‍ இருந்தனர். கிழக்கு பாகிஸ்தானில் வங்காளி தேசிய உணர்வு பெருகியது. அந்த நிலையை உருவாக்கியதில் அறிவாளிகளின் பங்கு‍ இருந்தது.  

முரண்பாடுகள் முற்றியதால் பாகிஸ்தானில் இருந்து‍ பிரிந்து‍ போவதற்காக 1971 இல் போராட்டம் நடந்தது. இந்தியாவும் அதற்கு‍ ஆதரவு அளித்தது. அப்போது‍ ராணுவ அதிகாரியாக மேஜர் ஜெனரல் ராவ் பர்மன் அலி இருந்தார். அறிவாளி சமூகத்தின் மீது‍ ராணுவம் மற்றும் மதவெறியர்களின் ஆத்திரம் கிளம்பியது. அதனால் பாகிஸ்தான் ராணுவமும் ஜமைத்-இ-இசுலாமி என்ற மதவாத அமைப்பும் இணைந்து‍ செயல்பட்டனர்.  

## டிசம்பர் 14 படுகொலை
ஆசிரியர்கள், பேராசிரியர்கள் உள்ளிட்ட 991 கல்வியாளர்கள், 49 டாக்டர்கள், 42 வழக்கறிஞர்கள், 16 கலை இலக்கியவாதிகள்,13 பத்திரிக்கையாளர்கள் திட்டமிட்டு‍ கைது‍ செய்யப்பட்டு‍ கொல்லப்பட்டனர். 1971 மார்ச் 25 முதல் டிசம்பர் 16 இல் ராணுவம் சரணடையும் வரை இது‍ தொடர்ந்தாலும் டிசம்பர் 14 இல் பெரும் அளவில் நடந்துள்ளது.  

## புள்ளி விவரம்
கொல்லப்பட்டவர்களின் விபரம்  
- 991 கல்வியாளர்கள்
- 49 மருத்துவர்கள்
- 42 வழக்கறிஞர்கள்
- 16 கலைஞர்கள், இலக்கியவாதிகள் மற்றும் பொறியாளர்கள்
- 13 பத்திரிக்கையாளர்கள்

## ஆதாரங்கள்
# திருவாரூர் பக்தவத்சலம்

**திருவாரூர் பக்தவத்சலம்** (பி. நவம்பர் 25) தென்னிந்தியாவைச் சேர்ந்த மிருதங்க இசைக் கலைஞர் ஆவார்.  

## ஆரம்பகால வாழ்க்கை
பக்தவத்சலம் ஆரம்பகால இசைப் பயிற்சியினை தனது மாமா திருவாரூர் டி. ஆர். கிருஷ்ணமூர்த்தியிடம் பெற்றார். தொடர்ந்து தனது தாயார் டி. ஆர். ஆனந்தவல்லியிடம் இசையினைக் கற்றார்.  

## தொழில் வாழ்க்கை
மதுரை சோமு, எம். எல். வசந்தகுமாரி, மகாராஜபுரம் சந்தானம், கே. வீ. நாராயணசுவாமி, மங்களம்பள்ளி பாலமுரளிகிருஷ்ணா போன்ற புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார். டி. வி. சங்கரநாராயணன், கே. ஜே. யேசுதாஸ் ஆகியோருக்கு பக்க வாத்தியமாக மிருதங்கம் வாசித்து வருகிறார்.  

## விருதுகள்
- இசைச் செல்வம், வழங்கியது: முத்தமிழ்ப் பேரவை
- மிருதங்க வாத்ய மணி
- மிருதங்க நாத மணி
- மிருதங்க கலா பாரதி
- இலய வாத்யா, வழங்கியது: சாம்ராட் இந்தியன் கிளாசிக்கல் மியூசிசியன்ஸ் பெடரேசன், கும்பகோணம்
- மிருதங்க சக்ரவர்த்தி, வழங்கியது: நெமிலி பால திருபுரசுந்தரி பால பீடம்
- தாள வித்யாதர சுதா, வழங்கியது: சக்தி அருள் கூடம் நற்பவி, தாம்பரம் (சென்னை)
- வாழ்நாள் சாதனையாளர் விருது, வழங்கியது: சாந்தி ஆர்ட்ஸ் பவுண்டேசன் (சென்னை)
# சிசிசி ஆய்வு



மருத்துவத்தில், **சிசிசி ஆய்வு** (*Kidney Ureters Bladder examination* - KUB exam.) என்பது வயிறு பகுதி நோய் நிர்ணய சோதனை ஆகும். இது **சிறுநீர் சுரப்பி** (**K**idney), **மேல் சிறுநீர்க் குழாய்** (**U**reter), **சிறுநீர் பை** (**B**ladder) போன்ற கழிவகற்ற உறுப்புத் தொகுப்பினை ஒப்புமைக் கூட்டும் சாயப்பொருட்களுடன் ஆராயும் நோயறிகதிரியல் (Diagnostic Radiology) ஆய்வாகும். இப்பகுதியிலுள்ள மருத்துவச் சிக்கல்களை இச்சோதனை தெரிந்துகொள்ள உதவும். கற்கள், புண், புற்று நோய், செயல்படும் முறை போன்ற முக்கிய செயல்பாடுகளை ஆராய பெரிதும் துணைபுரிகிறது. பொதுவாக கதிரியக்கம் இல்லாத ஐயோடின் கலந்த மருந்து ஊசி மூலம் குருதிக் குழாயில் செலுத்தப்படுகிறது. இவ்வாய்வு குருதிக் குழாய் சிறுநீர் சுரப்பி ஆய்வு (IVP- intravenouspylogram) எனப்படும்.
# வார்ப்புரு:விக்கித்திட்டம் வானியல்

| **** என்னும் கட்டுரை வானியல் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் வானியல்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# வார்ப்புரு:விக்கித் திட்டம் வானியல்/பயனர் அழைப்பு



<div>  

**வணக்கம்**, ****!  

- தமிழ் விக்கிப்பீடியாவில் வானியல் குறித்தான கட்டுரைகளை தாங்கள் எழுதுவதற்கும், மேம்படுத்துவதற்கும் என் நன்றியையும் மகிழ்ச்சியையும் தெரிவித்துக் கொள்கிறேன்.
- 
- தமிழ் விக்கிப்பீடியாவில் வானியல் தொடர்பான கட்டுரைகளை வளர்த்தெடுக்க ஓர் அரிய திட்டம் ஒன்று உருவாக்கப்பட்டுள்ளது.
- 
- இத்திட்டத்தில் இணைந்து வானியல் துறையில் பிரகாசிக்க தங்களை அன்புடன் அழைக்கிறேன்.
- 
- நீங்கள் இத்திட்டத்தை வளர்த்தெடுக்க பெரிதும் உதவுவீரகள் என நம்புகிறேன், ஆகவே இத்திட்டதிற்காக முன்னின்று உழைத்துச் செயற்பட உங்களை வேண்டுகிறேன்.
- 
- பங்காற்றும் வழிகளைப்பற்றி அறிய இப் பக்கத்தில் உள்ள பங்காற்றும் வழிகளில் உள்ள விடங்களைப் பற்றி வாசித்து பங்களிக்கும் முறைகளைப்பற்றி அறிந்துகொள்ளுங்கள்.

</div>  
<noinclude>  

</noinclude>
# வாலி பிஸ்டர் (ஒளிப்பதிவாளர்)


**வாலி பிஸ்டர்** (ஆங்கிலம்: Walter C. "Wally" Pfister) (ஜூலை 8, 1961) அமெரிக்காவைச் சார்ந்த ஒளிப்பதிவாளர் ஆவார். *கிறிஸ்டோபர் நோலனுடன்* இணைந்து இவர் பணியாற்றியது குறிப்பிடத்தக்க ஒன்று. 2010 ஆம் ஆண்டு வெளிவந்த இன்செப்சன் (திரைப்படம்) திரைப்படத்தின் ஒளிப்பதிவிற்காக 'அகெடமி விருது பெற்றார். தற்போது இவர் தனது முதல் திரைப்படமான *டிரான்ஸெண்டன்ஸ்*ஸை இயக்கி வருகிறார். இவர் 1995 ஆம் ஆண்டு தனது முதல் ஒளிப்பதிவை * தி கிரானி* திரைப்படத்தின் மூலம் தொடங்கினார். இவர் சிகாகோ நகரில் பிறந்தவர். இவரது மனைவியின் பெயர் *அன்னா ஜூலியன்*. இவருக்கு *நிக்கோலஸ் ஜூலியன் பிஸ்டர்*, *சார்லி ஜூலியன்*, *மியா ரோஸ்* என மூன்று மகள்கள் உள்ளனர்.
# வில்மோஸ் சிக்மண்ட்


**வில்மோஸ் சிக்மண்ட்** (*Vilmos Zsigmond*, சூன் 16, 1930 - சனவரி 1, 2016) அங்கேரிய- அமெரிக்க ஒளிப்பதிவாளர் ஆவார். 2003 ஆம் ஆண்டில் எடுக்கப்பட்ட கருத்துக் கணிப்பின் படி இவர் இதுவரையிலான ஒளிப்பதிவாளர்களில் மிகவும் செல்வாக்கான(most influential) 10 பேரில் ஒருவர் என தெரிவு செய்யப்பட்டார். இவர் ஹங்கேரியில் பிறந்தவர். *அகெதமி ஆஃப் டிராமா அண்ட் சினிமா* கல்லூரியில் திரைப்படம் பற்றி பயின்றார். ஒளிப்பதிவில் முதுகலைப்(MA) பட்டம் பெற்றார். பின்னர்  
லாஸ் ஏஞ்சலஸ்க்கு குடி பெயர்ந்தார். அங்கு புகைப்பட நிபுணராகப் பணியாற்றினார். 1960 களில் நிரைய குறைந்த முதலீட்டுத் திரைப்படங்களிலும், கல்வி ஆவணப்படங்களைலும் பணிபுரிந்து திரைப்படத் துறைக்குள் நுழைந்தார். *தி சேடிஸ்ட்* எனது இவர் முதலில் பணியாற்றிய திரைப்படம் ஆகும்.*குலோஸ்டு என்கவுண்டர்ஸ் ஆஃப் தி தேர்ட் கைண்ட்* எனும் திரைப்படத்திற்காக 1977 ஆம் ஆண்டு ஆஸ்கர் விருது பெற்றார். 2012 ஆம் ஆண்டு *யூரி நெய்மேன்* என்பவருடன் இணைந்து *லாஸ் ஏஜ்சல்ஸ்* நகரில் *குளோபல் சினிமேட்டோகிராஃபி இன்ஸ்டிட்டியூட்* எனும் ஒளிப்பதிவு பயிலரங்கத்தை நிறுவினார்.
# தெற்கு ஒண்டாரியோ

தெற்கு ஒண்டாரியோ என்பது கனடாவின் ஒன்றாரியோ மாகாணத்தின் ஒரு பகுதி. இது கனடாவின் தெற்குப் பகுதியில் அதிக மக்கள் தொகையைக் கொண்ட பகுதி. ஒண்டாரியோ மாகாணத்தின் 15 சதவீதம் பகுதியைக் கொண்டிருக்கிறது.  
இதை மத்திய ஒண்டாரியோ, தென்மேற்கு ஒண்டாரியோ, கோல்டன் ஹார்ஷூ என்றும் பிரித்துள்ளனர்.  

## சுற்றுலா
சியென் டவர், நயகரா நீர்வீழ்ச்சி கனடாவின் தேசிய காட்சியகம், கனடா வொண்டர்லேண்ட், டொரன்டோ விலங்குகாட்சிச் சாலை, ராயல் ஒன்டாரியோ அருங்காட்சியகம் ஆகியன இங்குள்ளன.  
நயகரா நீர்வீழ்ச்சி, உலகளவில் அதிகம் சுற்றிப்பார்க்கப்படும் இடங்களில் ஆறாவது இடத்தில் உள்ளது.  
அதிக மக்கள் பயணச் சுற்றுலா செல்லும் இடங்களில் டொரன்டோ நகரமும் உள்ளது.  
டொரன்டோ மேப்பிள்லீவ்ஸ், ஒட்டாவா செனட்டர்ஸ், டொரன்டோ புளூ ஜெய்ஸ் உள்ளிட்ட விளையாட்டுக் குழுக்களும் இப்பகுதியைச் சேர்ந்தவை.  

டொரன்டோ சர்வதேச திரைப்பட விழா, பிரைட் வீக், கனடா டே உள்ளிட்ட நிகழ்ச்சிகளும் இந்த பகுதியிலேயே நடத்தப்படுகின்றன.  
இந்தப் பகுதி அழகிய கடற்கரைகளையும் கொண்டுள்ளது.
# கட்டக்காமன்பட்டி



**கட்டக்காமன்பட்டி** தமிழகத்தின் திண்டுக்கல் மாவட்டத்தில், நிலக்கோட்டை வட்டத்திற்கு உட்பட்டதும் வத்தலகுண்டு ஊராட்சி ஒன்றியத்தைச் சேர்ந்த ஊராட்சியும் ஆகும். இதைக் **கட்டாம் பட்டி** என்றும் அழைப்பர். ஆந்தராவிலிருந்து வந்த கட்டக்கமநாயக்கர் ஆண்டதால் இந்த பெயர் வந்ததாகக் கூறுவர்.  

## தொழில்
உழவுத் தொழிலே முதன்மையானது. வீரன் சுந்தரலிங்கம் குளம், மஞ்சள் ஆறு நதி ஆகியவற்றின் நீரை உழவுக்கு பயன்படுத்துகின்றனர்.  

## பண்பாடு
இடமலை கருப்பு, பிடாரியம்மன் சாமி, முத்தாலம்மன், கணவத்தான் ஆகியோரை குல தெய்வமாக வணங்குகின்றனர்.  

கட்டக்கமநாயக்கரின் குலதெய்வமான வேட்டைவிராயன் கோயிலும் உள்ளது.  

## மக்கள்
இங்கு பள்ளர் இன மக்கள் வாழ்கின்றனர். இவர்களின் எண்ணிக்கை 6000 இருக்கும்.  

## நிலப் பிரிவுகள்
இக்கிராமத்தில் மேற்குத்தெரு, இந்திரா காலனி, நடுத்தெரு, கிழக்குத்தெரு, இமானுவேல் நகர், மேலக்காலனி, மண்டுக்கொவில் தெரு, 110 காலனி, பெரியகுளம் முதன்மைச் சாலை, பழைய வத்தலகுண்டு சாலை, பேருந்து நிலையம், முத்தாலம்மன் கோவில் தெரு, பிடாரியம்மன் கோவில் தெரு, வேட்டைவிராயான் கோவில் தெரு, இடமலையான் கோவில் சாலை, குளத்துக்கரை, கோடை குறிஞ்சி நகர் கோதுமைகரடு பிரிவு, கோட்டைப்பட்டி குறுக்கு சாலை ஆகிய பகுதிகள் உள்ளன.  

இந்த கிராமத்தின் கிழக்கே வத்தலகுண்டும், வடகிழக்கே வீரன் சுந்தரலிங்கம் குளமும், மேற்கில் கொடைக்கானல் சாலையும், வடக்கே இடமலையான் கோவிலும், வடமேற்கே மஞ்சள் ஆறும், தென்கிழக்கே சென்ராயப்பெருமாள் கோவிலும், தெற்கே காடுகளும் எல்லைகளாக வரையறுக்கப்பட்டுள்ளன.  

## கல்வியறிவு
இங்குள்ள மக்களில் 85% பேர் கல்வியறிவு உடையவர்களாகவும், அதில் 60% பேர் பட்டதாரிகளாகவும், 20% உயர் பதவிகளிலும் மற்றும் 30% பேர் போக்குவரத்து கழகம், மின்சாரம் வாரியம், அஞ்சல் துறை, காவல் மற்றும் ரயில் துறைகளிலும், 40% பேர் சுயமாகவும், பிற தனியார் நிறுவனங்களிலும், வெளிநாடுகளிலும், 5% பேர் பெரிய விவசாயங்களிலும், 15 % உழவுத் தொழிலும் சொந்தமாக நன்செய் நிலங்கள் வைத்தும், மீதமுள்ளவர்கள் புன்செய் மற்றும் குத்தகை நிலங்களிலும் விவசாயம் செய்து வருகின்றனர்.
# டொரன்டோ பெரும்பாகம்


**டொரன்டோ பெரும்பாகம்** என்பது கனடாவில் உள்ள பெருநகரப் பகுதிகளுள் ஒன்று. இது டொரன்டோ நகரத்தையும், அதைச் சுற்றியுள்ள தர்ஹம், ஹால்டன், பீல், யார்க் பேரூராட்சிகளையும் சேர்த்தே குறிக்கிறது. இங்கு அறுபது லட்சத்திற்கும் மக்கள் வசிக்கின்றனர்.  

கிரேட்டர் டொரன்டோ பகுதியில் வெளிநாட்டைச் சேர்ந்த மக்கள் அதிக அளவில் வசிக்கின்றனர். ஏறத்தாழ மக்கள்தொகையில் பாதி அளவினர் ஆவர். அதிகம் பேசப்படும் வெளிநாட்டு மொழிகளில், ஆங்கிலம், இத்தாலியம், சீனம், பஞ்சாபி, தகலாகு, போர்த்துகீசியம், எசுப்பானியம், உருது, தமிழ், போலியம், பிரெஞ்சு, ரசியம், மாண்டரின் சீனம், அரபி, குஜராத்தி ஆகியன முன்னணியில் உள்ளன.  

கல்வி கற்பிக்கும் பொறுப்பு மாகாண கல்வி அமைச்சிடம் உள்ளது. இங்குள்ள கல்வி நிறுவனங்களில் டொரன்டோ பல்கலைக்கழகம் குறிப்பிடத்தக்கது.
# அருண் குமார் ராஜன்



**அருண் குமார் ராஜன்** ஒரு தொலைக்காட்சி நடிகராவார். இளவரசி என்ற தொடரின் மூலம் தொலைக்காட்சி துறைக்கு அறிமுகமானார். அதை தொடர்ந்து அழகி, சந்திரலேகா, வாணி ராணி போன்ற பல தொடர்களில் நடித்ததன் மூலம் எல்லோருக்கும் அறியப்படும் நடிகர் ஆவார்.  

இவரின் பூர்வீகம் மயிலாடுதுறை என்பதுடன் தற்போது சென்னையிலேயே வசித்து வருகின்றார். இவர் தனது ஆரம்பக் கல்வியை பாரத் சீரியர் ஹையர் செகண்டரி பாடசாலையிலும் உயர் கல்வியை சத்தியபாமா பல்கலைக்கழகத்திலும், பாண்டிச்சேரி பல்கலைக்கழகத்திலும் கற்றார்.  

## தொலைக்காட்சி
| ஆண்டு | தொடர் | கதாபாத்திரம் | அலைவரிசை |  |
| --- | --- | --- | --- | --- |
| 2010–2014 | இளவரசி | ஸ்வரூபன் | சன் தொலைக்காட்சி |  |
| 2011–2012 | அழகி | சோமசுந்தரம் |  |  |
| 2013–2018 | வாணி ராணி | சூர்யா நாராயணன் |  |  |
| 2015–2022 | சந்திரலேகா | சபரிநாதன் |  |  |
| 2015–2017 | கல்யாணப்பரிசு | கெளதம் தர்மலிங்கம் |  |  |
| 2015–2016 | பிரியசகி | பிரபு | ஜீ தமிழ் |  |
| 2019 | சந்திரகுமாரி | சத்யமூர்த்தி | சன் தொலைக்காட்சி |  |
| 2020–2021 | பூவே உனக்காக | செல்வம் | சன் தொலைக்காட்சி |  |
| 2021 | ஆனந்தி | டாக்டர் மனோஜ் | ராஜ் தொலைக்காட்சி | } |
# கி. பழநியப்பனார்

**கி. பழநியப்பனார்** அறநெறியண்ணல் பழனியப்பனார் என்று அறியப்படும் இவர் ஒரு தமிழ் ஆர்வலர், சிவநெறியாளர், சீர்திருத்தவாதி மற்றும் நூல் ஆசிரியரும் ஆவார்.  

## வாழ்க்கை
திருநெல்வேலி பாளையங்கோட்டை வட்டம் கீழநத்தம் கிராமத்தை பிறப்பிடமாக கொண்டவர். இவரது தந்தை கிருஷ்ணப்பிள்ளை மதுரையில் புத்தக வணிகம் செய்து, விவேகாநந்தர் பெயரில் அச்சகம் நடத்தி வந்தார். பழ. நெடுமாறன் இவரது மகன்.
# பிவாட்ரான்

**பிவாட்ரான்** ( Bevatron ) புரோட்டான் மற்றும் கனமான துகள்களுக்கு முடுக்கத்தினைக் கொடுக்க பயன்படும் ஒரு துகள்முடுக்கிக் கருவியாகும். இக்கருவியில் துகள்கள் பில்லியன் வோல்ட் ஆற்றலைப் பெறுவதால் இப்பெயர். வட்டப்பாதையில் வேகவளர்ச்சிப் பெறுகின்றன.இதுபோன்ற ஒரு கருவி முதலில் அமேரிக்க ஐக்கிய நாட்டில் புரூக்கோவன் தேசீய ஆய்வகத்தில் நிறுவப்பட்டது.  

**பீட்டாட்ரான்** (Betatron) கருவிகள் பீட்டாத்துகள்களுக்கு அதிக ஆற்றலைக் கொடுக்க அமைக்கப்பட்டட கருவிகளாகும்.  

Source book of atomic energy- Glasstone
# நவீனவியம்


, "The Gate", 1959–1960, collection: Solomon R. Guggenheim Museum.]]  
**நவீனவியம்** அல்லது **நவீனத்துவம்** என்பது, ஒரு கலை இயக்கத்தையும், பண்பாட்டுப் போக்குகளின் ஒரு தொகுதியையும், அவை தொடர்பான பண்பாட்டு இயக்கங்களையும் குறிக்கிறது. இது 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் மேல் நாட்டுச் சமுதாயத்தில் பரந்த அளவில் தாக்கங்களை ஏற்படுத்தியது. குறிப்பாக நவீன தொழிற் சமுகத்தின் உருவாக்கமும், நகரங்களின் விரைவான வளர்ச்சியும், தொடர்ந்து வந்த முதலாம் உலகப் போரின் கொடூரங்களும், நவீனவியம் உருவானதற்கான காரணங்களுள் அடங்குவன. நவீனவியம், அறிவொளிய சிந்தனைகள் சிலவற்றை மறுதலித்தது. பல நவீனவியத்தினர் சமய நம்பிக்கையை ஏற்றுக்கொள்ளவில்லை.  

பொதுவாக, மரபுவழியான கலை, கட்டிடக்கலை, இலக்கியம், சமய நம்பிக்கை, சமூக ஒழுங்கமைப்பு, அன்றாட வாழ்க்கை முறை என்பன, உருவாகிவரும் தொழில்மயமான உலகத்தின் புதிய பொருளாதார, சமூக, அரசியல் நிலைமைகளில் காலங்கடந்தவை என்று நம்புபவர்களின் செயற்பாடுகளையும், படைப்புக்களையும் நவீனவியம் உள்ளடக்கியிருந்தது.
# வெர்ஜினா



**வெர்ஜினா** (*Vergina*, ) வடக்கு கிரேக்க நாட்டில் மத்திய மக்கெடோனியா மாநிலத்தில் இமாத்தியா வலயப்பகுதியில் அமைந்துள்ள சிறு நகரமாகும். 2011ஆம் ஆண்டு உள்ளாட்சி சீரமைப்பின்படி இது வெரோய்யா நகராட்சியின் அங்கமாக உள்ளது. கிரேக்கத் தொல்லியலாளர் மனோலிசு அந்த்ரோனிகோசு மக்கெடோனின் பண்டைய அரசர்களின் கல்லறைகளைக் கண்டுபிடித்த பின்னர் இந்த நகரம் உலகளவில் அறியப்பட்டது. அவர் இங்கு பேரரசன் அலெக்சாந்தரின் தந்தை இரண்டாம் பிலிப்பின் கல்லறையை அடையாளப்படுத்தினார். இந்த கண்டுபிடிப்புகள் மூலம் இதுவே பண்டைய **ஐகை** என நிறுவினார்.  

தற்போதுள்ள வெர்ஜினா நகரம் வெரோய்யா நகர மையத்திலிருந்து தென்கிழக்கே ஏறத்தாழ 13&nbsp;கி.மீ. (8&nbsp;மைல்) தொலைவிலும் கிரேக்க மக்கெடோனியாவின் தலைநகரமான தெசாலோனிக்கிலிருந்து ஏறத்தாழ 80&nbsp;கி.மீ. (50&nbsp;மைல்) தென்மேற்கிலும் அமைந்துள்ளது. பெரியா மலையின் அடிவாரத்தில் கடல்மட்டத்திலிருந்து 120&nbsp;மீ (394&nbsp;அடி)உயரத்தில் அமைந்துள்ள இதன் மக்கள்தொகை இரண்டாயிரமாக உள்ளது.  
## மேற்சான்றுகள்
# அரண்மனை அருங்காட்சியகம், மைசூர்


**அரண்மனை அருங்காட்சியகம்**, இந்தியாவின் கர்நாடக மாநிலம், மைசூர் நகரில் உள்ள அரண்மனை, அருங்காட்சியகம் ஆகும்.  

இந்த அரண்மனை மைசூரை ஆண்ட மன்னர்களால் 1861ல் கட்டப்பட்டது. உடையார் குடும்பத்தினர் அம்பாவிலாஸ் எனப்படும். மைசூர் அரண்மனை கட்டப்படும் வரை இங்கு இருந்தனர்.  

## அருங்காட்சியகம்
அரசக் குடும்பத்தினர், பயன்படுத்திய உடைகள், நவரத்தினங்களால் அலங்கரிக்கப்பட்ட (சிம்மாசனம்) இருக்கைகள், அரசகுடும்பத்தினரை ஓவியர் ரவிவர்மாவால் எழுதப்பட்ட ஓவியங்கள் , ஓய்வு அறைகள், படுக்கையறைகள், உணவுக்கூடங்கள், அரசர்கள் சிறு வயதினராக இருந்தபொழுது பயன்படுத்திய விளையாட்டுப் பொருட்கள், அரச குடும்பத்துப் பெண்கள் வெளியில் செல்வதற்கு பயன்படுத்திய மூடிய பல்லாக்குகள் போன்றவை உள்ளது. அதற்கடுத்த பகுதியில் அரசர்கள், படைத்தளபதிகள், படைவீரர்கள் பயன்படுத்திய வாள், வேல், ஈட்டி, கத்தி, கவச உடைகள், துப்பாக்கிகள், நவரத்தினங்கள் பதிக்கப்பட்ட கத்திகள், குத்து வாள், முதலிய பார்வைக்கு உள்ளது.  

அரண்மனை முழுக்க கலைநயத்துடன் வடிவமைக்கப்பட்ட தூண்கள், சிற்பங்கள், திரைகள் நிறைந்துள்ளன. இந்த அரண்மனையில் உள்ள தஞ்சாவூர் மற்றும் மைசூர் ஓவியங்கள், அரண்மனை வளாகத்தில் உடையார் பேரரசர் ஆட்சி காலத்தின் 25 வாரிசுகளின் வரலாறும் ஓவியங்களாக சித்தரிக்கப்பட்டுள்ளது.  

இது பொதுமக்கள் பார்வையிடுவதற்காக அனுமதிக்கப்படுகிறது.  

## பராமரிப்பு

இந்த அரண்மனை, கர்நாடக அரசினாலும் இந்திய தொல்லியல் துறையினாலும் பராமரிக்கப்பட்டு வருகிறது.
# சவிதா பாபி



**சவிதா பாபி** (*Savita Bhabhi*; தமிழில்: சவிதா அண்ணி) என்பவர் இந்திய பாலுணர்வுக் கிளர்ச்சியக வரைச்சித்திர புத்தகம் ஆகும். வட இந்திய இல்லறத்தரசிகளை பொதுவாக அழைக்கும் அண்ணி என்ற உறவு நிலையை குறிக்கும் **பாபி** என்ற சொல் இந்தக் கதையில் வரும் சவிதா என்ற கதாப்பாத்தரத்துடன் இணைந்து வழங்கப்பட்டது. இல்லரத்தரசியான சவிதா தனது கணவர் அசோக் இல்லறவாழ்வில் ஆர்வம் காட்டாமையினால் தவறான வழியை தேர்ந்தெடுப்பதாக கதை சித்தரிக்கிறது.  

## கதாப்பாத்திரங்கள்
- சவிதா
- அசோக்
- வருண் வர்மா
- சோபா
- வேதாந்
- கரன் ஓப்ராய்
- ராஜிவ் மிஸ்ரா

## இவற்றையும் காண்க
- வரைகலை
- பாலுணர்வுக் கிளர்ச்சியம்

## ஆதாரங்கள்
# சோசரி


**சோசரி** (Sorcery) எனப்படுவது ஐஓஎஸ் இயங்குதளங்களில் இயங்கக்கூடிய ஒரு கணனி விளையாட்டாகும். கதை சொல்லும் பாணியில் அமைந்த இந்த விளையாட்டு 2013ம் ஆண்டின் ஒரு சிறந்த விளையாட்டாக மாசபிள் இணையத்தளம் அறிவித்தது. ஐக்கிய இராச்சியத்தைச் சேர்ந்த கணனி விளையாட்டு வடிவமைப்பாளர் ஸ்டீவ் ஜக்சன் மற்றும் இன்கிள் எனும் நிறுவனங்கள் இணைந்து இந்த கணனி விளையாட்டை ஐஓஎஸ் இயங்குதளங்களுக்கு வெளியிட்டனர்.  

## விளையாட்டு முறை
அரசகாலத்தில் நடப்பது போன்ற கதை இந்த விளையாட்டிலே இடம்பெற்றுள்ளது. ஒரு வீரன் தனது ஊரில் இருந்து ஒரு கிரீடத்தை மீட்பதற்காக நீண்ட பயணத்தை ஆரம்பிக்கின்றான். இவன் போகும் வழியில் ஏற்படும் தடங்கல்கள் முடிவுகள் போன்றவற்றை வீரன் சார்பாக விளையாட்டை விளையாடுபவர் எடுக்க வேண்டும். விளையாட்டை விளையாடுபவர் எடுக்கும் முடிவிற்கு ஏற்ப விளையாட்டை தொடரும் அல்லது முடித்துக்கொள்ளும் நிலை ஏற்படும்.  

## பாகம் இரண்டு
பாகம் ஒன்றின் வெற்றியைத் தொடர்ந்து பாகம் இரண்டும் வெளியிடப்பட்டு வைக்கபட்டது. பாகம் இரண்டு தற்போது ஐடியூன்ஸில் பதிவிறக்கிக்கொள்ளக்கூடிய நிலையில் உள்ளது.  

பாகம் ஒன்றின் கதை முடியும் இடத்தில் இருந்து பாகம் இரண்டின் கதை ஆரம்பிக்கின்றது. பாகம் ஒன்று மற்றும் பாகம் இரண்டு ஆகியவை இரண்டு செயலிகள் என்ற காரணத்தால் பாகம் ஒன்றில் விளையாடி முடிக்கும் போது சேமித்த பண்டங்கள் முதலியவற்றை பாகம் இரண்டிற்கு மாற்றக்கூடிய வசதியை செயலியில் வழங்கியுள்ளார்கள். அதாவது பாகம் ஒன்றின் முடிவில் பயனர் விரும்பினால் ஒரு இரகசியக்குறியீட்டைக் உருவாக்கிக்கொள்ளலாம். இந்த இரகசியக்குறியீடு ஒவ்வொரு பயனருக்கும் தனித்துவமானது என்பதுடன் இதில் பயனர் விளையாட்டு விபரங்களும் சேமிக்கப்பட்டிருக்கும். மேகக்கணிமைமூலம் விபரங்கள் சேமிக்கப்பட்டிருப்பதனால் பாகம் இரண்டு ஆரம்பிக்கும்போது பாகம் ஒன்றின் குறியீட்டைக் கொடுத்து அங்கிருக்கும் தரவுகளை இங்கே பெற்றுக்கொள்ளலாம்.  

பாகம் மூன்று மற்றும் நான்கு எதிர்காலத்தில் வெளியிடப்படவுள்ளமையும் குறிப்பிடத்தக்கது. மேலும் ஆண்ட்ராய்டு இயங்குதளத்தில் இயங்கும் கருவிகளுக்கும் இந்த விளையாட்டு எதிர்காலத்தில் வெளியிடப்படவுள்ளது.  

## உசாத்துணைகள்
# சிலவர் ஆட்சி


**சிலவர் ஆட்சி** அல்லது **சிறுகுழு ஆட்சி** (*Oligarchy*, ; ) என்பது அரசியலமைப்பில் அரசியல் அதிகாரம் குறைந்த எண்ணிக்கையிலான நபர்களின் கையில் இருப்பதாகும். இச்சிறுகுழுவினர் அரச குடும்பம், செல்வந்தர்கள், உறவினர்கள், கல்வியாளர்கள், நிறுவனங்கள், படைத்துறை ஆகியவற்றைச் சேர்ந்தவர்களாக இருக்கக் கூடும். இந்த நாடுகளில் ஆட்சி புரியும் சிறு குடும்பங்கள் தங்கள் அதிகாரத்தை அடுத்த தலைமுறைக்கும் தக்க வைத்துக் கொள்வர். இருப்பினும் வாரிசுரிமை அல்லது மரபுரிமை இத்தகைய ஆட்சிமுறையை விவரிக்கத் தேவையான பண்புகளில் ஒன்றாக இருக்க வேண்டியதில்லை.  

*ஓலிகார்க்கி*, என்ற தமது 2011ஆம் ஆண்டு நூலில் ஆசிரியர் ஜெஃப்ரி ஏ. வின்டர்சு இவ்வாறு வரையறுக்கிறார்: "பொருளால் உரிமைபெற்ற நபர்களின் செல்வத்தைக் காக்கும் அரசியல்." வின்டர்சின் வரையறைப்படி பெருஞ்செல்வத்தைக் கைப்பற்றியமையே ஆட்சிக்குழுக்களை அடையாளம் காண முடிவான காரணமாகும். இருப்பினும் சில அதிகார மையங்கள் நேரடியாக தங்கள் சமூகங்களை ஆள்வதில்லை; ஒரு இடைத்தரகரைக் கொண்டும் ஆளவியலும்.  

வரலாறு முழுமையுமே, சிலவர் ஆட்சிகள் சர்வாதிகாரத் தன்மையுடனோ (பொதுக் கீழ்படிதல்/அல்லது ஒடுக்கப்படுதல்) ஒப்புமையில் நல்லாட்சி வழங்குவனவாகவோ இருந்துள்ளன. அரிசுட்டாட்டில் செல்வந்தர்களால் ஆள்வதற்கு இணையான சொல்லாக *ஓலிகார்க்கி* என்ற சொல்லை உருவாக்கினார், ஆனால் செல்வந்தர்களால் ஆட்சி புரியப்படுவது *புளூட்டிகிராசி* என குறிப்பிடப்படுகிறது. *ஓலிகார்க்கி* என்பது எப்போதுமே செல்வந்தர்களால் ஆளப்படுவதைக் குறிப்பதில்லை; இது முன்னுரிமை பெற்ற குழுவினால் ஆளப்படுவதைக் குறிக்கிறது. இக்குழு முடியாட்சி போல குருதியால் உறவுடையவர்களாக இருக்க வேண்டியதில்லை.  
## மேற்சான்ற்கள்
# தோட்டப் பகிர்வு

**தோட்டப் பகிர்வு** என்பது நிலம் இருக்கும் ஒருவர் நிலம் இல்லாத தோட்டம் செய்யும் ஆர்வலர் ஒருவருக்கு தனது நிலத்தைப் பகிர்தல் ஆகும். இது முறைசாரா, முறைசார் வழிகளில் மேற்கொள்ளப்படலாம். நிலத்தை அளிப்பவர் அதனை கொடையாகவோ அல்லது உற்பத்தியின் ஒரு பங்குக்கோ கொடுப்பார். தோட்டம் பகிரப்படும் போது எத்தனை முறைகள், எப்பொழுது தோட்டத்துக்கு அணுக்கம் கிடைக்கும், என்ன பயிரிடலாம், துப்புரவு போன்ற விடயங்கள் கவனத்தில் எடுத்துக் கொள்ளப்படும்.  

இது நிலத்தை குத்தகைக்கு விடுதலக்கு ஒத்தது, ஆனால் சிறிய அளவில், பொதுவாக வணிக நோக்குக்காக அல்லாமல் மேற்கொள்ளப்படுவது.
# குமுக ஆதரவு வேளாண்மை


**சமுக ஆதரவு வேளாண்மை** (Community-supported agriculture - CSA) என்பது உள்ளூர் வேளாண்மைக்கும் நுகர்வுக்கும் ஆதரவு தரும் ஒரு பொருளாதார மாதிரி ஆகும். பலர் இணைந்து உள்ளூர் விவசாயிகளின் உற்பத்திக்கு ஆதரவு தரும் ஏற்பாடே இதுவாகும். உணவு உற்பத்தியின் பலன்களையும் இடர்களையும் உற்பத்தியாளர்களும் நுகர்வோரும் பகிர்ந்துகொள்வார்கள். பொதுவாக, சமுக உறுப்பினர்கள் பருவக் காலம் தொடங்க முன் எதர்பார்க்கப்படும் உற்பத்தியின் ஒரு பங்கினை வாங்குவர். அறுவடைக் காலத்தில் அந்தப் பங்குக்கு ஏற்ப குறிப்பிட்ட கால இடைவெளியில் நுகர்வோருக்கு உணவு வழங்கப்படும். பொதுவாக மரக்கறி, பழங்கள், தானியங்கள், மூலிகைகள், சுவைப்பொடுகள், முட்டை, தேன், பால், பால்பொருட்கள், இறைச்சி போன்ற பொருட்கள் இவ்வாறு வழங்கப்படுகிறது.
# ஞானா குலேந்திரன்

முனைவர் **ஞானா குலேந்திரன்** (*Gnaanaa Kulendran*) இலங்கை தமிழ் அறிஞரும், எழுத்தாளரும், பேராசிரியையும் ஆவார். இசை, மற்றும் பரத நாட்டியம் தொடர்பாக ஆங்கிலத்திலும், தமிழிலும் பல நூல்களை எழுதியுள்ளார்.  

## வாழ்க்கைச் சுருக்கம்
இலங்கையில் கே. சிவசுப்பிரமணியம் தம்பதிகளுக்குப் பிறந்த ஐந்து பெண்களில் இரண்டாவதாகப் பிறந்தவர் ஞானா குலேந்திரன். கொழும்பு மெதடிஸ்த கல்லூரியில் கல்வி பயின்றவர். இலங்கைப் பல்கலைக்கழகத்தில் இளங்கலை, முதுகலை, முனைவர் பட்டங்கள் பெற்றவர். யாழ்ப்பாணம் வேம்படி மகளிர் கல்லூரியில் ஆசிரியராகப் பணியாற்றத் தொடங்கிய இவர் பின்னர் யாழ்ப்பாணப் பல்கலைக்கழகத்தில் விரிவுரையாளராக சேர்ந்தார். பின்னர் இவர் தஞ்சாவூர் தமிழ்ப் பல்கலைக்கழகத்தில் ஆய்வுப் படிப்பை மேற்கொண்டு, அதே பல்கலைக்கழகத்திலேயே பேராசிரியராகவும், இசை, மற்றும் பரத நாட்டியத் துறைத் தலைவராகவும் பணியாற்றினார். பேராசிரியர் ஏ. குலேந்திரன் என்பவரைத் திருமணம் புரிந்தார். இவர்களுக்கு சிறீகிருஷ்ணா, சிறீநாராயணி அபிமன்யு என இரண்டு பிள்ளைகள் உள்ளனர்.  

## விருதுகள்
- சுவாமி விபுலாநந்தர் விருது (கரந்தை தமிழ்ச் சங்கம்)
- தமிழ் வளர்ச்சிக்கான சிறந்த நூலுக்கான 1994 ஆம் ஆண்டு தமிழக அரசு விருது *பரத இசை மரபு* நூலுக்கு வழங்கப்பட்டது.

## வெளியிட்ட நூல்கள்

- பரத இசை மரபு (1994)
- Music in the dance of ancient Tamils
- Musical traditions of Bharathanatyam
- பரத நாட்டியத்தின் தமிழசைப் பாடல்கள்
- Karaikkal Ammaiyar - Mother of South Indian Music
- காரைக்காலம்மையார் - தென்னிந்திய இசையில் தாய் (1996)
- தெய்வத் தமிழிசை (2008)
- Music and Dance in the Thanjavur Big Temple (2004)
# சாம்சங் கேலக்ஸி எஸ்4


S4, 155 நாடுகளில் 327 நிறுவனங்களும் தாமதமாக ஏப்ரல் 2013இல் கிடைத்தது. இது சாம்சங் வரலாற்றில் வேகமாக விற்பனையாகும் ஸ்மார்ட்போன் ஆகும்.  

**சாம்சங் கேலக்ஸி எஸ் 4 (GT-I9500) சிறப்பம்சங்கள்**  
- 5 அங்குல AMOLED திரை,
- 1080பி HD தரம்,
- ஆன்ட்ராய்டு ஜெல்லி பீன்,
- குவாட்-கோர் A7ப்ராசெசர்,
- 28nm K மெட்டல் என்ற தொழில்நுட்பம்,
- 13 எம்பி கேமரா,
- 9.2 மிமீ அளவுகொண்ட வடிவமைப்பு,
- S-Pen
# சாம்சங் கேலக்ஸி எஸ்4 மினி



**சாம்சங் கேலக்ஸி S4 மினி** கொரிய உற்பத்தியாளர் சாம்சங் எலக்ட்ரானிக்ஸ் மூலம் உருவாக்கப்பட்ட ஒரு அண்ட்ராய்டு ஸ்மார்ட்போன் ஆகும். மே 31, 2013 அன்று அறிவிக்கப்பட்டு, ஜூலை 2013 இல் வெளியிடப்பட்டது. இது கேலக்ஸி S4 ஸ்மார்ட்போனின் நடுரகமும் கேலக்ஸி எஸ் III மினியின் ஒரு வாரிசும் ஆகும். கேலக்ஸி S4, மினி ஸ்மார்ட்போன், வெள்ளை பாரஸ்ட் மற்றும் பிளாக் மிஸ்ட் நிறங்களில் வழங்கப்படுகின்றன.
# மின்பணியாளர்


**மின்வினைஞர்** அல்லது **மின்பணியாளர்** (*Electrician*) என்பவர் மின் கம்பிகளை இடுதல், மின் கருவிகளை நிறுவுதல், பராமரித்தல் போன்ற மின்சாரம் தொடர்பான பணிகளைச் செய்ய தேர்ச்சி பெற்ற தொழிற்கலைஞர் ஆவார்.  

பெரும்பாலான நாடுகளில் மின்வினைஞராகப் பணியாற்றுவதற்கு சான்றுடையராக இருக்க வேண்டும். கல்வியுடன், அனுபவம் மிக்க மூத்த மின்வினைஞரோடு வேலைப் பயற்சியும் பெற்று இருக்க வேண்டும்.  

## இந்தியா
இந்தியாவில் பத்தாம் வகுப்பு படித்தவர்கள் இந்த சான்றிதழ் படிப்பில் சேரலாம். இது இரண்டு ஆண்டுகள் படிப்பாகும். இதில் படிப்பவர்களுக்கு கோட்பாடுகளில் குறைந்த நேரமும், நடைமுறைகளில் அதிக நேரமும் பயிற்சி அளிக்கப்படுகிறது. இவர்கள் வேலை வாய்ப்பகங்களில் பதிவு செய்து கொண்டு, தொழிற்சாலைகளில் மின்பணியாளராக பணிக்குச் சேரலாம். மின்பணியாளர் சான்றிதழ் படிப்பு முடித்தவர்கள் தமிழ்நாடு மின் உரிமம் வழங்கும் வாரியத்தில் விண்ணப்பித்து பி மின் உரிமம் பெற்று, கட்டிடங்கள், தொழிற்சாலைகளில் மின் அமைப்புப் பணிகளில் ஈடுபடலாம். ஆனாலும் இவர்கள் 63கேவிஏ அளவுள்ள மன்அழுத்தப் பணிகளில் தான் ஈடுபட முடியும்.  

மின்பணியாளர் சான்றிதழ் பயிற்சி வழங்கும் அரசு தொழிற்பயிற்சி நிறுவனங்கள் பெரும்பாலும், இந்தியாவின் அனைத்து ஊர்களிலும் உள்ளன.
# குழாய்நுட்பர்

**குழாய்நுட்பர்** அல்லது குழாய்ப் பணியாளர் (ஆங்கிலம்: Plumber) என்பவர் நீர், கழிவுநீர், கழிவு ஆகியவற்றை கடத்தும் குழாய்களையும் தொகுதிகளையும் நிறுவ, பராமரிக்கும் திறன் கொண்டவர் ஆவார்.  

பல இடங்களில் குழாய்நுட்பராகப் பணியாற்றுவது சான்றுடையராக இருக்க வேண்டும். கல்வியுடன், அனுபவம் மிக்க மூத்த மின்வினைஞரோடு வேலைப் பயற்சியும் பெற்று இருக்க வேண்டும்.
# ரோஜர் டீக்கின்ஸ் (ஒளிப்பதிவாளர்)


**ரோஜர் டீக்கின்ஸ்** (ஆங்கிலம்: Roger Alexander Deakins) (மே 24, 1949) ஓர் ஆங்கிலேயத் திரைப்பட ஒளிப்பதிவாளர் ஆவார். *கூன் பிரதர்ஸ்* மற்றும் *சாம் மெண்டஸ்* ஆகியோருடன் இணைந்து இவர் பணிபுரிந்தது குறிப்பிடத்தக்க ஒன்று. இவர் அமெரிக்கா மற்றும் இங்கிலாந்து நாட்டின் ஒளிப்பதிவாளர்கள் அமைப்பில் (Society of Cinematographers) உறுப்பினராக உள்ளார். தனது வாழ்நாள் சாதனைக்காக *அமெரிக்கன் செஸைட்டி ஆஃப் சினிமேட்டோகிராபர்ஸ்* விருதை 2011 ஆம் ஆண்டில் பெற்றார். 10 முறை இவரது பெயர் ஆஸ்கர் விருதிற்காகப் பரிந்துரைக்கப்பட்டுள்ளது. ஆனால் இதுவரை இவர் *ஆஸ்கர்* விருதைப் பெற்றதில்லை. இவர் இங்கிலாந்தில் பிறந்தவர்.
# எலன் குராஸ்


**எலன் குரோஸ்** (*Ellen Kuras*, பிறப்பு: ஜூலை 10, 1959) அமெரிக்காவைச் சார்ந்த திரைப்பட ஒளிப்பதிவாளர் மற்றும் திரைப்பட இயக்குநர் ஆவார். இவர் அமெரிக்காவின் நியூ செர்சியில் பிறந்தவர். இவர் *மைக்கேல் கோண்ட்ரி* மற்றும் *ஸ்பைக் லீ* ஆகியோருடன் இணைந்து பணிபுரிந்தவர். 2013 ஆம் ஆண்டின் 63-வது *பெர்லின் சர்வதேசத் திரைப்பட விழா*வின் நடுவர்களில் இவரும் ஒருவர். இவர் 1992 ஆம் ஆண்டு முதல் திரைப்படங்கள் ஒளிப்பதிவு செய்துவருகிறார். 2008 ஆம் ஆண்டில் *பெட்ராயல்* திரைப்படத்திற்காக ஆஸ்கர் விருது பெற்றார்.
# எடுவர்டோ செர்ரா


**எடுவர்டோ செர்ரா** (*Eduardo Serra*, பிறப்பு: அக்டோபர் 2, 1943) ஓர் ஒளிப்பதிவாளர் ஆவார். இவர் போர்த்துகல் நாட்டின் லிஸ்பனில் பிறந்தவர். இரு முறை தனது ஒளிப்பதிவிற்காக ஆஸ்கார் விருதிற்குப் பரிந்துரைக்கப்பட்டிருகிறார்.  

இவர் 1960 முதல் 1963 வரை பொறியியல் படிப்பை *லிஸ்பன் இன்ஸ்ட்டிட்டியூட்டோ சுப்பீரியர் டெக்னிக்கோ* வில் (Lisbon's Instituto Superior Técnico) படித்தார். மாணவர் புரட்சியில் ஈடுபட்டதால் நாட்டை விட்டு வெளியேறினார். பின்னர் அவர் பிரான்ஸ் நாட்டிற்குக் குடிபெயர்ந்தார். அங்கு *வாகிரார்ட் பிலிம் ஸ்கூலில்* (Vaugirard film school) படித்தார். 1966 ஆம் ஆண்டு பட்டப் படிப்பை முடித்தார். பின்னர் இரண்டாம் பட்டப்படிப்பாக *வரலாற்றுக் கலை மற்றும் கட்டிடக்கலை*யில் (Art History and Archeology) கல்வியை முடித்தார்.  
*ப்ளட் டையமண்ட்* (Blood Diamond-2006), *ஹாரி பார்ட்டர் அண்டு டெட்லி ஹாலோஸ்-பாகம் 1* (Harry Potter and the Deathly Hallows– Part 1-2010) மற்றும் *டெட்லி ஹாலோஸ்- பாகம் 2* (Deathly Hallows – Part 2-2011) ஆகியவை இவர் பணியாற்றிய முக்கியத் திரைப்படங்கள் ஆகும்.
# வேலம்மா



**வேலம்மா** (வேலம்மா லட்சுமி) என்பவர் இந்திய பாலுணர்வுக் கிளர்ச்சியக வரைச்சித்திர கற்பனைக் கதாப்பாத்திரம் ஆவார். முதல் இந்திய பாலுணர்வுக் கிளர்த்தியக வரைச்சித்திமான சவிதா பாபியைத் தொடர்ந்து தென்னிந்திய பெண்ணாக இக்கதாப்பாத்திரம் வடிவமைக்கப்பட்டது.  

காமிக் மசாலா நிறுவத்தின் ஓவியர் இலஷ் வலினுர் இக்கதாப்பாத்திரத்திற்கு வடிவமைப்புக் கொடுத்தார்.  

## இவற்றையும் காண்க
- வரைகலை
- பாலுணர்வுக் கிளர்ச்சியம்

## ஆதாரங்கள்
# ஆன்ட் (டீசீ வரைசித்திரம்)



**ஆன்ட்** என்பது டீசீ காமிக்ஸ் வெளியிட்ட புனைகதை வரைகதை கதாப்பாத்திரம் ஆகும். டீன் டைட்டன்ஸ் எதிரானதாக இக்கதாப்பாத்திரம் உருவாக்கப்பட்டது. முதன்முதலாக செப்டம்பர் 1966 இல் டீன் டைட்டன்ஸ் (பதிப்பு 1) இருந்து பாப் ஹனி மற்றும் நிக் கார்டி ஆகியோரால் இக்கதாப்பாத்தரம் அறிமுகம் செய்யப்பட்டது.
# முகாமுகம் (திரைப்படம்)


**முகாமுகம்** 1984 ஆம் ஆண்டில் வெளிவந்த மலையாளத் திரைப்படம் ஆகும். இத்திரைப்படத்தை எழுதி, இயக்கியவர் அடூர் கோபாலகிருஷ்ணன் ஆவார்.  
## கதை
*கம்யூனிச* இயக்கத்தில் தீவிரமாக இருக்கும் ஒருவரின் மீது கொலைப்பழி சுமத்தப்படுவதனால் தலைமறைவாய் இருக்கும் அவர் மரணமடைந்து விட்டதாக அனைவரும் நினைக்கும் போது 10 வருடங்கள் கழித்து அவர் திரும்பி வரும்போது ஏற்படும் நிகழ்வுகள் தான் திரைப்படத்தின் மையக் கதை ஆகும்.  
## நடிகர்கள்
- அசோகன்
- பி.கங்காதரன் நாயர்
- கிருஷ்ணன் குமார்
- விஸ்வநாதன்
- ஆலும்மூடன்
- அஜீஸ்
## விருதுகள்
- தேசிய திரைப்பட விருதுகள், இந்தியா 1984
- சிறந்த இயக்குநர் -அடூர் கோபாலகிருஷ்ணன்
- சிறந்த திரைக்கதையாசிரியர்-அடூர் கோபாலகிருஷ்ணன்
- சிறந்த திரைப்படம்
- சிறந்த ஒலிப்பதிவு
- *இண்டர்நேஷனல் பெடரேஷன் ஆஃப் பிலிம் க்ரிட்டிக்ஸ்* (International Federation of Film Critics)
# காஸ்மாஸ் தொலைக்காட்சித் தொடர்



**காஸ்மாஸ்: ஒரு தனித்த நீள் பயணம்** (*Cosmos: A Personal Voyage*) என்பது பதிமூன்று தொகுதிகளாக ஒளிபரப்பட்ட தொலைக்காட்சி நிகழ்ச்சியாகும். இந்நிகழ்ச்சியைக் கார்ல் சேகன் வழங்க,தொகுத்தவர்கள் கார்ல் சேகன், ஆன் துரியன் மற்றும் ஸ்டீவென் சார்த்தர் ஆவர்.இது வாழ்வின் தொடக்கம், அண்டத்தில் நம் புவியமைந்த பரப்பார்வை உட்பட அனேக அறிவியல் தகவல்களை அளிக்கிறது.  

இதன் முதலாவது தொடர் 1980 ஆம் ஆண்டில், பொது ஒலிபரப்பு சேவை (Public Broadcasting Service) இனால் ஒலிபரப்புச் செய்யப்பட்டது. 2009 ஆம் ஆண்டு வரை, அதிகளவாக கேட்கப்படும் PBS தொடராக இருந்தது. இது *எமி* (Emmy) *பிபொடி* (Peabody) போன்ற விருதுகளை பெற்றுக்கொண்டதோடு 60 நாடுகளிலும் ஒலிபரப்பு செய்யப்பட்டதுடன் 500 மில்லியன் மக்களாலும் பார்க்கப்பட்டது. இந் நிகழ்ச்சியைவைத்து ஒரு புத்தகமும் வெளியிடப்பட்டது.
# வலைவாசல்:வானியல்/உங்களுக்குத் தெரியுமா?

இப்பகுதியிலுள்ளவை விக்கிப்பீடியாவின் வானியல் வலைவாசலின் ஒரு பிரிவான உங்களுக்குத் தெரியுமா என்ற பகுதியில் காட்சிப்படுத்தப்பட்டவை.  

தாங்களும் வானியல் வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  
<pre>  

- 
- 
- 
- 
- 
- 

| <div>**...முன்மொழிய** </div> | } |
| --- | --- |

<noinclude>  

</noinclude>  

</pre>  

## காப்பகம்
## 1
வலைவாசல்:வானியல்/தகவல்கள்/1  

## 2
வலைவாசல்:வானியல்/தகவல்கள்/2  

## 3
வலைவாசல்:வானியல்/தகவல்கள்/3  

## 4
வலைவாசல்:வானியல்/தகவல்கள்/4  

## 5
வலைவாசல்:வானியல்/தகவல்கள்/5  

## 6
வலைவாசல்:வானியல்/தகவல்கள்/6  

## 7
வலைவாசல்:வானியல்/தகவல்கள்/7  

## 8
வலைவாசல்:வானியல்/தகவல்கள்/8  

## 9
வலைவாசல்:வானியல்/தகவல்கள்/9  

## 10
வலைவாசல்:வானியல்/தகவல்கள்/10  

## பரிந்துரைகள்
இங்கு பரிந்துரைகளை இடவும்.
# கன்னட எழுத்துருக்களின் பட்டியல்


கன்னட எழுத்துருக்களின் பட்டியல் கீழே தரப்பட்டுள்ளது.  

## பட்டியல்
இது முழுமையான பட்டியல் அல்ல.  
- அக்‌ஷர் யுனிகோடு
- கன்னட கஸ்தூரி
- பரக
- நுடி
- துங்கா (யுனிகோடு)
- லோகித் கன்னடம் (ரெட் ஹாட் லினக்சு)
- ஜனகன்னடா
# மலையாள எழுத்துருக்களின் பட்டியல்

**மலையாள எழுத்துரு**க்களின் பட்டியல் கீழே தரப்பட்டுள்ளது.  

## பட்டியல்
- அஞ்சலி
- மீரா
- நிலா
- ரச்சனா
- அக்‌ஷர்
- துயுதி
- கல்யாணி
- ரகு மலையாளம்
- சுருமா
- தூளிகா
- கார்த்திகா (ஒருங்குறி)
- ஹரிஸ்ரீ
# வொன்டர் மேன்


**வொன்டர் மேன்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். ஸ்டான் லீ, டான் ஹேக் மற்றும் ஜாக் கிர்பி ஆகியோர் இக்கதாப்பாத்திரத்தினை உருவாக்கினர். இக்கதாப்பாத்திரம் அவென்ஜர்ஸ் #9 (அக்டோபர் 1964) முதன் முதலாக வெளியானது. 2012 இல் "சிறந்த 50 அவென்ஜர்ஸ்" பட்டியலில் 38 வது இடம் பெற்றார்.  

## ஆதாரங்களும் மேற்கோள்களும்
# தொடர்க் குதை


**தொடர்க்குதை** (*serial port*) என்பது கணினியுடன் தொடர்ச்சாதனங்களை இணைக்கப்பயன்படும் ஒரு குதையாகும். தனிநபர் கணினி வரலாற்றில் மோடம், டெர்மினல் போன்றவற்றிற்குத் தரவு தொடர்க் குதை மூலம் கடத்தப்பட்டது. தொடர்க் குதை இல்லாத நவீன கணினிகளுக்கு RS232 தொடர்ச்சாதனங்களை இணைக்க தொடர்-யுஎஸ்பி மாற்றிகள் தேவைப்படலாம். தொடர்க் குதை இன்னும் சில இடங்களில் பயன்படுகிறது. குறிப்பாக தொழிற்சாலை தானியங்கி அமைப்புகள், அறிவியல் கருவிகள், கடைகள் போன்ற இடங்களில் பயன்படுகிறது. சர்வர் கணினிகள் தொடர்க்குதைகளை ஆய்ந்தறியும் ஒரு கட்டுப்பாட்டுப் பணியகமாகவும் பயன்படுத்தலாம்.
# ஸ்பைடர் வுமன் (பக்கவழி நெறிப்படுத்துதல்)

**ஸ்பைடர் வுமன்** என்ற தலைப்பில் உள்ள கட்டுரைகள்:  

- **ஸ்பைடர் வுமன்** மார்வெல் நிறுவனத்தின் வரைகலை கதாப்பாத்திரம்.
- ஸ்பைடர் வுமன் (ஜெசிக்கா ட்ரேவ்), தற்போதைய ஸ்பைடர் வுமன்
  - ஸ்பைடர் வுமன் (வரைகலை புத்தகம்), வரைகதைப் புத்தகம் ஜெசிக்கா ட்ரேவ்
- ஜூலியா கார்பெண்டர், - முன்னாள் அவெஞ்சர்ஸ்களில் ஒருவர்
- ஸ்பைடர் வுமன் (மாட்டி பிராங்கிளின்),
- *ஸ்பைடர் வுமன்* (தொலைக்காட்சி தொடர்கள்)
- *தி ஸ்பைடர் வுமன்*, 1944 ஹர்லாக் ஹாலம்ஸ் திரைப்படம்

---
# ஸ்பைடர் வுமன்


**ஸ்பைடர் வுமன்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க காமிக் புத்தகத்தில் வரக்கூடிய ஒரு புனைகதை கற்பனை பெண் மீநாயகன் கதாப்பாத்திரம் ஆகும். இந்தக் கதாப்பாத்திரத்தை ஆர்ச்சி குட்வின் மற்றும் மேரி செவெரின் ஆகியோர் உருவாக்கினர். ஸ்பைடர் வுமனின் முதல் தோற்றம் பிப்ரவரி 1977 இல் இருந்தது மார்வெல் ஸ்பாட்லைட் #32 என்ற கதையில் இருந்து அறிமுகப்படுத்தப்பட்டது.  

## ஆதாரங்களும் மேற்கோள்களும்
# வேளாக்குறிச்சி



**வேளாக்குறிச்சி** என்பது தமிழ்நாட்டின் 33வது மாவட்டமான கள்ளக்குறிச்சி மாவட்டத்தில் உள்ளது.  

வேளாக்குறிச்சி ஊராட்சி  
இது தமிழகத்தின் விழுப்புரம் மாவட்டத்தில் உள்ளது  
வேளாக்குறிச்சி ஊராட்சி (Velakurichi Gram Panchayat), தமிழ்நாட்டின் விழுப்புரம் மாவட்டத்தில் உள்ள தியாகதுர்கம் வட்டாரத்தில் அமைந்துள்ளது.இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2382 ஆகும். இவர்களில் பெண்கள் 1200 பேரும் ஆண்கள் 1182 பேரும் உள்ளனர்.  

வேளாக்குறிச்சி  
— ஊராட்சி —  
அமைவிடம்  
நாடு இந்தியா  
மாநிலம் தமிழ்நாடு  
மாவட்டம் விழுப்புரம்  
ஆளுநர் பன்வாரிலால் புரோகித்[1]  
முதலமைச்சர் க. பழனிசாமி  
மாவட்ட ஆட்சியர் எம் . லட்சுமி இ. ஆ. ப.  
ஊராட்சித் தலைவர்  
மக்களவைத் தொகுதி கள்ளக்குறிச்சி  
மக்களவை உறுப்பினர்  
Dr. K. Kamaraj(அஇஅதிமுக)  

சட்டமன்றத் தொகுதி கள்ளக்குறிச்சி  
சட்டமன்ற உறுப்பினர்  
பிரபு (அதிமுக)  

மக்கள் தொகை 2,382  
நேர வலயம் IST (ஒ.ச.நே.+5:30)  
அடிப்படை வசதிகள்  

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.  

அடிப்படை வசதிகள் எண்ணிக்கை  
குடிநீர் இணைப்புகள் 76  
சிறு மின்விசைக் குழாய்கள் 8  
கைக்குழாய்கள் 9  
மேல் நிலை நீர்த்தேக்கத் தொட்டிகள் 4  
தரைமட்ட நீர்தேக்கத் தொட்டிகள்  
உள்ளாட்சிக் கட்டடங்கள் 8  
உள்ளாட்சிப் பள்ளிக் கட்டடங்கள் 1  
ஊரணிகள் அல்லது குளங்கள் 6  
விளையாட்டு மையங்கள் 1  
சந்தைகள்  
ஊராட்சி ஒன்றியச் சாலைகள் 52  
ஊராட்சிச் சாலைகள் 3  
பேருந்து நிலையங்கள்  
சுடுகாடுகள் அல்லது இடுகாடுகள் 3  

## கோயில்கள்
- அருள்மிகு முத்துமாரியம்மன் திருக்கோயில்
- அருள்மிகு மழைகுளி மாரியம்மன் திருக்கோயில்
- பஞ்சாயி அம்மன் திருக்கோயில்
- திரௌபதி அம்மன் திருக்கோயில்,
- ஐயனார் திருக்கோயில்
- சடையப்பார் திருக்கோயில்
- கங்கையம்மன் திருக்கோயில்
- பிள்ளையார் கோயில்கள்
- பெருமாள் கம்பம்
- காளியம்மன் திருக்கோயில்
- பெரியாயி அம்மன் திருக்கோயில்
- ஆனந்தியம்மன் திருக்கோயில்.
- குழந்தை இயேசு தேவாலயம்

## மக்களின் தொழில்கள்

உழவுதொழில் முதன்மையான தொழிலாக விளங்குகிறது. பருத்தி, சோளம், துவரை, நெல், கரும்பு, மிளகாய், வெண்டை, முருங்கை, பனைமரத்து எண்ணெய் (பாமாயில்), கத்தரி, மருத்துவப்பயிர், தீவனப்பயிர், புளிச்சை, அவரை, உளுந்து போன்றவை பயிரிடப்படுகிறது.  
கால்நடைகளான மாடு, ஆடு, கோழி, புறா ஆகியவை வளர்க்கப்படுகின்றன. கோழிப்பண்ணை ஒன்றும் இயங்கி வருகிறது. விவாசய கூலி வேலை செய்யும் தொழிலாளர்கள் அதிக அளவில் உள்ளனர்.
# இந்திய திரைப்பட நூற்றாண்டு விழா

**இந்திய சினிமாவின் நூற்றாண்டுவிழா** தமிழ்நாட்டில் கொண்டாப்பட்டு வருகிறது. இந்திய சினிமாவின் நூற்றாண்டை முன்னிட்டு, சினிமா பிரபலங்களின் தபால் தலைகளை இந்திய அஞ்சல் துறை உலக தபால் தினத்தில் வெளியிட்டுள்ளது  

## தமிழ் திரையை சார்ந்தோர்
கவிஞர் கண்ணதாசன் மற்றும் நடிகர் நாகேஷுக்கும் முத்திரை வெளியாகியுள்ளது. நடிகையரில் நடிகை பானுமதியும் இந்த முத்திரைப் பட்டியலில் இடம்பிடித்திருக்கிறார்.  

## சான்று

## வெளி இணைப்பு
- இந்திய சினிமா நூற்றாண்டு தபால் முத்திரைகள் - படத்தொகுப்பு
# லக்சு

**லக்சு** (Lux ) என்பது ஒளியியலில் பயன்படும் ஓர் அலகு. ஒரு மீட்டர் ஆரமுள்ள ஒரு கோளத்ததின் மையப்புள்ளியிலுள்ள ஒரு திட்ட வத்தியிலிருந்து அக்கோளத்தின் பரப்பில் ஒரு வினாடியில் ஒரு சதுர மீட்டர் பரப்பு பெறும் ஒளியின் அளவாகும். இது மீட்டர் வத்தி எனவும் அழைக்கப்படும். இதன் குறியீடு lx என்பதாகும்.  

லக்சு = ஒரு லூமன்\மீட்டர்²  

## ஆதாரம்
A dictionary of science -ELBS
# பேட்மேன்:மிஸ்ட்ரி ஆப் தி பேட்வுமன்



***பேட்வுமன்:மிஸ்ட்ரி ஆப் தி பேட்வுமன்*** என்பது 2003ல் வெளிவந்த இயங்குபடம் ஆகும். இது தி நியூ பேட்மேன் அட்வென்ச்சூர்ஐ அடிப்படையாகக் கொண்டு வெளிவந்தது. வார்னர் பிரதர்ஸ் அனிமேசன் நிறுவனம் அக்டோபர் 2003ல் அமெரிக்காவில் இதனை வெளியிட்டது.  

*பேட்மேன்: மிஸ்டரி ஆப் தி பேட்வுமன்* நடுநிலையாக கருத்துகளைப் பெற்றது.  

## ஆதாரங்களும் மேற்கோள்களும்

## வெளி இணைப்பு
- 
-
# செல்வர் ஆட்சி

**செல்வர் ஆட்சி** (*timocracy*) என்பது அரசாட்சி முறைமைகளில் சொத்து வைத்திருப்போருக்கு மட்டுமே அரசாளும் உரிமை உடைய அரசுமுறை ஆகும். இதன் மீக்கடுமையான வடிவமாக, சமூக, குடியுரிமைகளை முற்றிலும் துறந்து செல்வம் மட்டுமே அதிகாரம் பெறும் நிலையில், இது செல்வக்குழு ஆட்சி (plutocracy) எனப்படுகிறது. செல்வக்குழு ஆட்சியில் பணம் படைத்தோர் தங்கள் அதிகாரத்தைக் கொண்டு தங்கள் பணத்தை மேலும் பெருக்க முயல்வர்.  
## சொற்தோற்றம்
செல்வர் ஆட்சிக்கான பரவலான ஆங்கிலக் கலைச்சொல் *டிமோகிராசி* என்பதாகும்.இது கிரேக்க சொற்களான "விலை" அல்லது "மதிப்பு"என்ற பொருளுடைய *டிம்* (τιμή), என்பதிலிருந்தும், (ஆட்சியில் உள்ள) "ஆள்" என்ற வினைச்சொல் பொருளுடைய *-கிராசியா* என்பதிலிருந்தும் பெறப்பட்டது.  
## செல்வராட்சியும் சொத்துக்களும்
செல்வர் ஆட்சியின் கருத்தை ஒட்டி கி.மு ஆறாம் நூற்றாண்டில் ஏதென்சில் சோலோன் சீராக்கப்பட்ட சிலவர் ஆட்சியை தமது அரசியலமைப்பில் அறிமுகப்படுத்தினார். இதுவே வலிந்து செல்வர் ஆட்சியை செயல்படுத்தியதாகத் தெரிந்த முதல் வடிவமாகும். இவரது சோலோனிய அரசியலமைப்பில் மக்கள்தொகையை நான்கு சமூக வகுப்புகளில் பிரித்தார்; அவரவர் சமூக வகுப்பைப் பொறுத்து அரசியல் உரிமைகளும் பொருளாதார பொறுப்புகளும் வழங்கப்பட்டன.இந்த நான்கு வகுப்புகளை ஒரு தனிநபர் ஆண்டுக்கு எத்தனை மரக்கால் (*புஷல்*) தானியங்களை உற்பத்தி செய்வார் என்பதைக் கொண்டு வரையறுத்தார்.  

- **பென்டகோசியோமெடிம்னி** - "500 மரக்கால் விளைவிப்பவர்கள்", ஆண்டுக்கு 500 மரக்காலுக்கு மேல் விளைவிப்பவர்கள் படைத்தளபதிகளாக பொறுப்பேற்கலாம்
- **இப்பையிசு** - குதிரைப்படை வீரர்கள், தங்களுக்கான குதிரையையும் ஆயுதங்களையும் தாங்களே கொண்டுவரக்கூடியவர்கள் - இவர்களது ஆண்டு விளைச்சல் 300 மரக்கால்களாக மதிப்பிடப்படது
- **சீயுகிட்டெ** - விவசாயிகள், ஒரு சோடி மிருகங்களையாவது கொண்டவர்கள், ஆண்டு விளைச்சல் 200 மரக்கால்களாக மதிப்பிடப்பட்ட இவர்கள் ஈட்டி/கேடய வீரர்களாக, குடிமக்கள் வீரர்களாக (ஹோப்லைட்டுகள்) பணி புரியலாம்.
- **தீடெசு** - உடல் உழைப்புத் தொழிலாளர்கள்

சோலோன் வரிவிதிப்பையும் சமூக வகுப்பிற்கேற்ப அமைத்திருந்ததாக நிக்கோலசு ஹெமாண்டு கருதுகிறார். கடைமட்ட தீடெசுக்களுக்கு வரி எதுவும் இல்லாமலும் மற்ற மூன்று வகுப்பினருக்கும் 6:3:1 என்ற வீதத்தில் வரி வசூலிக்கப்பட்டதாகவும் கூறுகிறார்.  

## மேற்சான்றுகள்
# வேத் மேத்தா

**வேத் பிரகாசு மேத்தா** (*Ved Prakash Mehta*, பிறப்பு: மார்ச்சு 21, 1934) பிரித்தானிய இந்தியாவில் லாகூர் நகரில் பிறந்த ஓர் ஆங்கில எழுத்தாளர். ஐக்கிய அமெரிக்காவில் வாழ்ந்து வரும் இவர் நான்கு வயது குழந்தையாக இருக்கும்போதே மூளை உறையழற்சி (meningitis) நோயால் பாதிக்கப்பட்டுத் தன் கண் பார்வையை இழந்தார்.  

இவரது தாய் சாந்தி மேத்தா குடும்பத்தலைவி. வேத் மேத்தா ஏழு குழந்தைகளில் ஐந்தாவதாகப் பிறந்தவர்.  

வேத் மேத்தாவின் தந்தையார் ஒரு மருத்துவர். எனவே தம் குழந்தைக்கு பல்வேறு சிகிச்சைகளை செய்தார். அவை பலனளிக்கவில்லை. மும்பையில் பார்வையற்றோருக்கான ஒரு பள்ளியில் வேத் சேர்க்கப்பட்டார். பின்னர் ஆக்சுபோர்டு ,ஆர்வர்டு பல்கலைக் கழகங்களில் சேர்ந்து வரலாறு போன்ற பாடங்களில் தேர்ச்சி பெற்றார்.  
வேத் மேத்தா அபார ஞாபக சக்தி கொண்டவர்.  

1949 ஆம் ஆண்டு முதல் மேற்கத்திய நாடுகளில் வாழ்ந்தார். 1975 இல் அமெரிக்கக் குடிமகன் ஆனார். 1957 ஆம் ஆண்டில் தம் வாழ்க்கை வரலாற்றை 'பேஸ் டு பேஸ்' என்னும் பெயரில் எழுதி ஓர் ஆங்கில நூலாக வெளியிட்டார்.  

மொத்தம் 27 ஆங்கில நூல்களை எழுதியுள்ளார். நியூயார்க்கர் என்னும் ஆங்கில இதழில் தொடர்ந்து கட்டுரைகள் எழுதி வந்தார். 2009ஆம் ஆண்டில் ராயல் இலக்கியக் கழகம் அவரை 'மதிப்புமிகு உறுப்பினர்' என்று கவுரவித்து விருது வழங்கியது.  
தனக்கு கிடைத்த பட்டங்களை விட காந்தியடிகள் பிறந்த நாட்டில் பிறந்தவன் என்பதற்காகப் பெருமை கொள்பவர்.  
தற்போது அமெரிக்காவில் வசித்து வருகிறார்.இவருக்கு இரண்டு மகள்கள் உள்ளனர்.
# செசாரியா கடற்கரையோரம்



**செசாரியா கடற்கரையோரம்** (*Caesarea Maritima*) என்பது செசாரியா நகருக்கு அருகில் இசுரேலிய கடற்கரையில் அமைந்துள்ள தேசிய பூங்கா. பண்டைய செசாரியா கடற்கரையோர நகரும் துறைமுகமும் ஏறக்குறைய கி.மு 25–13 இல் முதலாம் ஏரோதினால் அமைக்கப்பட்டது. இந்நகர் உரோம இறுதிப்பகுதி மற்றும் பைசாந்திய காலத்தில் மக்கள் குடியேற்றமாகவிருந்தது. இதன் இடிபாட்டு எச்சங்கள் இசுரேலின் மத்திய தரைக்கடல் பகுதியில் காணப்படுகின்றது. கோடை காலத்தில் இப்பூங்காவிற்கு மக்கள் அதிகம் வருகின்றனர்.  

## வெளியிணைப்புகள்

- *Jewish Encyclopedia*: Cæsarea by the Sea
- 
- PBS Frontline – Caesarea Maritima
- Archaeology:
  - Archaeology of Caesarea
  - Pilate inscription
- Photos:
  - Photo gallery of Caesarea Maritima
  - Photo gallery of Caesarea Maritima
# சாச்சி 420



**சாச்சி 420** (ஆங்கிலம்:The Trickster Aunt/Chachi 420) இது ஓர் இந்திய இந்தி மொழித் திரைப்படமாகும். கமல்ஹாசன் இயக்கத்தில் டிசம்பர் 19, 1997 ஆம் ஆண்டு வெளியானது. இத்திரைப்படத்தில் கமல்ஹாசன், தபூ, நாசர், அம்ரீஷ் புரி, ஓம் பூரி, மற்றும் பலர் நடித்துள்ளனர். மேலும் இத்திரைப்படம் நவம்பர் 10, 1996 ஆம் ஆண்டு கமல்ஹாசன், மற்றும் மீனா நடித்த **அவ்வை சண்முகி** என்னும் தமிழ் திரைப்படத்தின் மறுஆக்கமாகும்.  

## உருவாக்கம்
முதலில் இத்திரைப்படம் 1996 ஆம் ஆண்டு **அவ்வை சண்முகி** என்ற தலைப்பில் தமிழிலும், **பாமனே சத்யபாமனே** என தெலுங்கிலும் வெளியானது. பின்னர் 1997 ஆம் ஆண்டு இந்தியில் **சாச்சி 420** என்ற பெயரில் மறுஆக்கம் செய்யப்பட்டு வெளியானது. மேலும் இத்திரைப்படத்தில் கமல்ஹாசன் அவர்களின் மகளும் நடிகையுமான சுருதி ஹாசன் **சாகோ கோரி** எனத் தொடங்கும் பாடலைப் பாடியுள்ளார்.
# யாட் வசெம்



**யாட் வசெம்** (*Yad Vashem*; எபிரேயம்: יָד וַשֵׁם) என்பது பெரும் இன அழிப்பினால் பலியாகிய யூதர்களுக்காக இசுரேலினால் உருவாக்கப்பட்ட உத்தியோக பூர்வமாக நினைவிடம். இது இசுரேலிய சட்ட மன்றத்தினால் ஏற்றுக்கொள்ளப்பட்ட "யாட் வசெம் சட்டம்" மூலம் 1953 இல் நிர்மாணிக்கப்பட்டது.  

## வெளி இணைப்பு

- The official Yad Vashem website
- The official Yad Vashem website
# டெராகெர்ட்சு கதிரியக்கம்


ப் பட்டையின் இறுதியிலும், நுண்ணலைப் பட்டை தொடங்குவதற்கு சற்று முன்னதாகவும் அமைந்துள்ளன.]]  
இயற்பியலில், **டெராகெர்ட்சு கதிரியக்கம்** (*terahertz radiation* அல்லது *submillimeter radiation*, **டெராகெர்ட்சு கதிர்கள்** (*terahertz waves*, **டெராகெர்ட்சு ஒளி**, **T-கதிர்கள்**, (*THz*) என்பது மின்காந்த அலைத் தொகுதியில் அதிர்வெண் 0.3 முதல் 3&nbsp;டெராகெர்ட்சு (THz, 10^12 எர்ட்சுகள்)) அதிர்வெண்ணைக் கொண்ட ஒரு சிறு பகுதியாகும். இவைகளின் அலைநீளம் ஒரு மில்லிமீட்டரை விடவும் குறைவு. இவைகள் உயர் அதிர்வெண்ணுடைய நுண்ணலைகளுக்கும் (micro waves ) அகச்சிகப்பு அலைநீளத்திற்கும் இடைப்பட்டன ஆகும். இவைகளை நேரடியாக அளவிடமுடியாது. 10,000 பாகைக்கும் அதிகமான வெப்பநிலையிலுள்ள பொருட்கள் இவ்வகையான கதிர்களை உமிழ்கின்றன.  

உடையில் மறைத்து எடுத்துச் செல்லும் பொருட்களைக் கண்டறிய, விமான நிலையங்களில் இக்கதிர்கள் பயன்படும். உணவுப்பொருட்கள் பதப்படுத்தும் தொழில்சாலைகளில், பெட்டிகளைத் திறக்காமலே சோதனை செய்யமுடியும். உலோகமல்லாத பொருட்களை சேதமில்லாமல் பரிசோதனை செய்ய உதவும். அயனியாக்கும் பண்பில்லை. அதனால் ஏற்படும் தீய விளைவுகள் பற்றிய அச்சம் இல்லை.
# அமோரி லோவின்சு


**அமோரி லோவின்ஸ்** (Amory Bloch Lovins, பிறப்பு: நவம்பர் 13, 1947) அமெரிக்காவைச் சார்ந்த இயற்பியலாளர் ஆவார். இவர் அமெரிக்காவின் வாசிங்டன் நகரில் பிறந்தவர் ஆவார். இவர் சுற்றுச்சூழல் அறிஞர், எழுத்தாளர், *ராக்கி மவுண்டன் இன்ஸ்ட்டிட்டியூட்*(Rocky Mountain Institute) தலைவர் மற்றும் தலைமை விஞ்ஞானியாகவும் அறியப்படுகிறார். இவர் 40 வருடங்களாக *சக்தி கொள்கை*(energy policy) வகுப்பாளராக ஆய்வுகள் செய்து வருகிறார். உலகின் செல்வாக்கான மனிதர்களுள் இவரும் ஒருவர் என டைம் பத்திரிகை இவரது பெயரை 2009 ஆம் ஆண்டு குறிப்பிட்டிருந்தது. இவர் பல்வேறு *கெளரவ முனைவர்* (honorary doctorates) பட்டங்களையும், விருதுகளையும் பெற்றுள்ளார். 19 புத்தகங்களை வெளியிட்டுள்ளார். 8 நாடுகளுக்கு 'சக்தி கொள்கை''(energy policy) தொடர்பான ஆலோசனைகளையும் வழங்கியுள்ளார்.
# லலித மகால்


**லலித மகால்** (Lalitha Mahal) இது இந்தியாவின் கர்நாடக மாநிலம் மைசூர் சாமுண்டி மலை அருகில் அமைந்துள்ள அரண்மனை ஆகும்.  

இது 1921 ல் மைசூரை ஆண்ட மன்னர் நான்காம் கிருட்டிண உடையாரால் கட்டப்பட்டது. இதன் தளம் மற்றும் படிக்கட்டுகள் இத்தாலி பளிங்கு கற்களினாலும், (தொங்கும்) சர விளக்கு பெல்ஜியம் படிக கண்ணாடியிலும் ஆனது, தரை விரிப்புகள் பாரசீகக் கம்பளம் கொண்டு அழகூட்டப்பட்டுள்ளது.  

## சொகுசு தங்கும் விடுதி
இது தற்போது இந்திய சுற்றுலா கழகத்தின் சொகுசு தங்கும் விடுதியாக செயல்படுகின்றது
# குமரகம் பறவைகள் சரணாலயம்


**குமரகம் பறவைகள் சரணாலயம்** (Kumarakom Bird Sanctuary) *வேம்பநாடு பறவைகள் சரணாலயம்* என்றும் அழைக்கப்படும். இந்தச் சரணாலயமானது வேம்பநாடு ஏரிக்கரையில் அமைந்துள்ளது. இது உப்பங்கழியில் அமைந்துள்ளது. பல்வேறு நாட்டு இடம் பெயர் பறவைகள் இங்கு வருகின்றன. பறவையியல் ஆர்வலர்களின் முக்கியப் பகுதியாக இது விளங்குகிறது.  

## வரலாறு
*ரப்பர்* மரத் தோட்டமாக இருந்தது ஆங்கிலேயரால் பறவைகள் சரணாலயமாக மாற்றப்பட்டது. இதை முன்னர் *பேக்கரின் தோட்டம்*(Baker’s Estate) என அழைத்தனர்.  

## அமைவிடம்
இந்தச் சரணாலயமானது 14 ஏக்கர்கள் (57,000 சதுர மீர்ட்டர்கள்) பரப்பளவில் அமைந்துள்ளது. இது கோட்டயம் நகரிலிருந்து 14 கிலோமீட்டர்கள் தொலைவில் அமைந்துள்ளது.
# வலைவாசல்:வானியல்/தகவல்கள்/2



- பாரிய கற்கள் போன்றவற்றை ஒழுங்குபடுத்தி உருவாக்கிய அமைப்புக்கள் வானியல் நோக்கங்களைக் கொண்டிருந்ததாகக் கருதப்படுகின்றது. "ஸ்டோன்ஹெஞ்ச்" (படம்) இத்தகைய அமைப்புக்களுக்கு எடுத்துக்காட்டு ஆகும்.
- பூமியின் நிலவு முதலாவதாக விண்வெளி ஆய்வுக்குட்படுத்தப்பட்ட விண்வெளிப் பொருள் (பூமி தன்னைத் தவிர) ஆகும்.
- சனி எனும் கோளுடைய பெயரின் கருத்து **போருக்கான ரோமானியக் கடவுள்** என்பதாகும்.
- மீயொளிர் விண்மீன் வெடிப்பு (supernova) என்பது அளவில் பெரிய விண்மீன்கள் தம் எரிபொருள் எரிந்து தீர்ந்தபின் மாபெரும் அளவில் ஒளியாற்றலை வீசி பேரொளியுடன் வெடிப்பதை குறிக்கும்.
- வானியல் அலகின் தற்போது ஏற்றுக்கொள்ளப்பட்ட நீளம் 149 597 870 691 ± 30 மீட்டர்கள் (150 மில்லியன் கிலோமீட்டர்கள் அல்லது 93 மில்லியன் மைல்கள்) ஆகும்.
- ஒரு சராசரி பேரடையில் 10 மில்லியன் முதல் ஒரு டிரில்லியன் (107 முதல் 1012) வரையான எண்ணிக்கையில் விண்மீன்கள் இருக்கும்.

| <div>**...முன்மொழிய**</div> | } |
| --- | --- |

<noinclude>  

</noinclude>
# வலைவாசல்:வானியல்/தேர்வுக் கட்டுரை/2


**வால்வெள்ளி** (Comet) (தமிழக வழக்கில்:**வால்நட்சத்திரம்**) சிறுகோளை ஒத்த அளவுள்ள, ஒப்பீட்டளவில் சிறியதொரு விண்பொருளாகும். எனினும் இது பெரும்பாலும் பனிக்கட்டியாலானது. நமது சூரியக் குடும்பத்தில், வால்வெள்ளிகளின் சுற்றுப்பாதை, புளூட்டோவையும் தாண்டிச் செல்கிறது. சூரியக் குடும்பத்தின் உட்பகுதிக்குள் வரும் வால்வெள்ளிகளுள் பெரும்பாலானவை மிக நீண்ட நீள்வளையச் சுற்றுப்பாதையைக் கொண்டுள்ளன. "dirty snowballs," என்று பெரும்பாலும் வர்ணிக்கப்படும் வால்வெள்ளிகள், பெருமளவு உறைந்த காபனீரொட்சைட்டு, மெத்தேன் மற்றும் நீர் என்பவற்றுடன் தூசி, கனிம (aggregates) என்பனவும் கலந்து உருவானவை.  

<noinclude></noinclude>
# வலைவாசல்:வானியல்/சிறப்புப்படம்/2


<font style=allign=>**கெப்லர்-11** என்பது சூரியனைப் போன்ற ஒரு விண்மீன். இந்த விண்மீனைக் குறைந்தது ஆறு புறக்கோள்கள் குறைந்த சுற்றுப்பாதையுடன் சுற்றிவருவது உறுதிப்படுத்தப்பட்டுள்ளதாக 2011, பெப்ரவரி 2 ஆம் நாள் அறிவிக்கப்பட்டது. இது பூமியில் இருந்து ஏறத்தாழ 2,000 ஒளியாண்டுகள் தூரத்தில், சிக்னசு என்ற விண்மீன் குழுவின் திசையில் அமைந்துள்ளது. நாசாவின் கெப்லர் விண்வெளித் தொலைநோக்கி மூலம் கண்டுபிடிக்கப்பட்டுள்ளது. படத்தில் கெப்லரும் அதன் புறக்கோள்களும் காட்டப்பட்டுள்ளன.</font>